[{"text_idx": "#000000", "text": "Algas piletimu\u0308u\u0308k Ariel Pinki kontserdile"}, {"text_idx": "#000001", "text": "11. juunil maandub Noblessneri Valukojas oma live-kontserdiga indie-superstaar Ariel Pink ning nu\u0308u\u0308d on aeg Piletilevile tormi joosta, sest piletid on juba mu\u0308u\u0308ki paisatud."}, {"text_idx": "#000004", "text": "Pinki viimane ta\u0308ispikk plaat \u201epom pom\u201d ilmus legendaarse Briti plaadifirma 4AD ridadest ning oli u\u0308ks mo\u0308o\u0308dunud aasta silmapaistvamaid ning kiidetumaid albumeid. Eesti Ekspressi kultuurilisa Areen tunnistas albumi kriitikute arvamuse alusel 2014. aasta parimaks plaadiks. Eestlaste lembus Pinki vastu on kohalike aastalo\u0303putabelite vahendusel juba aastaid silma paistnud \u2013 nu\u0308u\u0308d on taaskord vo\u0303imalus Ariel Pinki koos ba\u0308ndiga laval na\u0308ha ning seda ma\u0308rkimisva\u0308a\u0308rselt erilises kontserdipaigas \u2013 Noblessneri Valukojas!"}, {"text_idx": "#000005", "text": "Kui suurem osa Ariel Pinki loomingust on lo-fi kassetisahina sisse a\u0308ra peidetud, siis tema live-etteasted on midagi muud: Pinki ba\u0308nd koosneb professionaalsetest muusikutest, kes muusika erinevad detailid lihvituna kuulajateni toimetavad. Ekstsentrilist popstaari saadab laval kuuest muusikust koosnev taustaba\u0308nd, mille liikmed on fa\u0308nnidele tema varasematest Tallinna show\u2019dest kahtlemata tuttavad. Vanadele Haunted Graffiti aegsetele tegijatele \u2013 Tim Koh (basskitarr), Kenny Gilmore (klahvid) \u2013 on sel maailmaturneel lisandunud uued ba\u0308ndiliikmed Joe Kennedy (klahvid/kitarr), Jorge Elbrecht (kitarr), Don Bolles (legendaarse California punk-pundi Germs trummar!) ning Shags Chamberlain (kitarr)."}, {"text_idx": "#000007", "text": "Indiefest pakub muusikat ja filmiprogrammi"}, {"text_idx": "#000008", "text": "Alternatiivmuusika festival Indiefest toob tartlasteni vabaduse ja muusikud, kellest kuulajad veel eriti teadlikud pole; kelle looming ehk muidu sahtlisse ja\u0308a\u0308ks, kuid on selleks selgelt liiga hea."}, {"text_idx": "#000011", "text": ";paranoia veerg. Heli hullumeelne ilu"}, {"text_idx": "#000012", "text": "Mu\u0308u\u0308rilehe ja ;paranoia kirjastuse koosto\u0308o\u0308veerus intervjueerivad sedakorda teineteist hommealgavat Prima Vista kirjandusfestivali ku\u0308lastavad heli- ja tekstikunstnikud AGF ja Benzo."}]